Ir-Regolament tal-Kummissjoni (KE) Nru 206/96
tat-2 ta’ Frar 1996
li jemenda r-Regolament (KE) Nru 97/95 li jipprovdi regoli dettaljati għall-applikazzjoni tar-Regolament tal-Kunsill (KEE) Nru 1766/92 dwar il-prezz minimu u l-ħlas ta’ kumpens li għandu jitħallas lill-prodotturi tal-patata u r-Regolament tal-Kunsill (KE) Nru 1868/94 li jistabbilixxi sistema ta’ kwota fir-rigward tal-produzzjoni tal-lamtu tal-patata
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 1868/94 tas-27 ta’ Lulju 1994 li jistabbilixxi sistema ta’ kwota fir-rigward tal-produzzjoni tal-lamtu tal-patata [1], kif emendat ta’ l-aħħar mir-Regolament (KE) Nru 1863/95 [2], u b’mod partikolari l-Artikolu 8 tiegħu,
Wara li kkunsidrat ir-Regolament tal-Kunsill (KEE) Nru 2503/88 tal-25 ta’ Lulju 1988 dwar l-imħażen tad-dwana [3], u b’mod partikolari l-Artikolu 18 tiegħu,
Billi r-Regolament tal-Kummissjoni (KE) Nru 97/95 [4], kif emendat l-aħħar mir-Regolament (KE) Nru 1949/95 [5], jipprovdi r-regoli dettaljati għall-applikazzjoni tar-Regolament tal-Kunsill (KEE) Nru 1766/92 [6], kif emendat l-aħħar mir-Regolament 1863/95 [7], dwar il-prezz minimu u l-ħlas ta’ kumpens li għandu jitħallas lill-produtturi tal-patata u r-Regolament (KE) Nru 1868/94 li jistabbilixxi sistema ta’ kwota fir-rigward tal-produzzjoni tal-lamtu tal-patata;
Billi l-prodotti li jitpoġġew taħt arranġamenti ta’ depożt jistgħu jkunu soġġetti biss għal ċerti ħidmiet standard imniżżlin fl-Artikolu 28(4) tar-Regolament tal-Kummissjoni (KEE) Nru 3665/87 [8], kif emendat l-aħħar mir-Regolament (KE) Nru 1384/95 [9]; billi d-definizzjoni tal-ħidmiet permessi li ma jkunux dawk ipprovdutifl-Artikolu imsemmi hawn fuq hija provduta b’mod espliċitu għal kull wieħed mis-setturi kkonċernati;
Billi, fl-interess tat-tmexxija aħjar tal-kapaċità ta’ ħażna eżistenti, fil-każ ta’ lamtu mhux ipproċessat maħżun ħieles f’storehouse, maħżen jew silo tal-port għal skopijiet ta’ esportazzjoni fl-applikazzjoni ta’ l-arranġamenti tal-ħlas għal rifużjonijiet bil-quddiem, id-dritt għandu jingħata biex ikunu maħżuna diversi lottijiet ta’ prodotti li jaqgħu fi ħdan l-istess subtitolu tan-nomenklatura wżata għar-rifużjonijiet ta’ l-esportazzjoni fl-istess silo jew storehouse; billi, madankollu, dan id-dritt għandu jkun limitat għall-prodotti tal-Komunità;
Billi l-iskala ta’ penalitajiet imniżżlin fl-Artikolu 16(1) tar-Regolament (KE) Nru 97/95 għandha tiġi riveduta fid-dawl tad-drittijiet applikabbli taħt it-tariffa tad-dwana komuni l-ġdida;
Billi, madankollu, r-Regolament (KE) Nru 97/95 jispeċifika x’għandu jsir mis-sub-kwoti ta’ l-impriżi li jingħaqdu li jipproduċu l-lamtu, ibiddlu s-sid jew jieqfu mill-attività kummerċjali; billi huwa essenzjali li jkunu evitati l-modifikazzjonijiet lis-sub-kwoti li jinħolqu mit-taħlit li jkun ta’ detriment għall-interessi tal-produtturi tal-patata; billi l-Istati Membri għandhom ikunu awtorizzati li jallokaw sub-kwoti lill-impriżi oħrajn li jipproduċu l-lamtu għajr dawk li huma kkonċernati direttament ma’ l-għaqda;
Billi l-miżuri pprovduti f’dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
L-Artikolu 1
Ir-Regolament (KE) Nru 97/95 qiegħed jiġi emendat kif ġej:
1. L-Artikolu 15 li ġej huwa miżjud wara l-Artikolu 15:
"L-Artikolu 1 5a
Fejn il-lamtu mhux ipproċessat prodott minn impriża li tipproduċi l-lamtu jinħażen ħieles taħt id-depożt jew il-proċedura ta’ żona ħielsa għar-rifużjoni bil-quddiem kif definit fir-Regolament tal-Kunsill (KEE) Nru 565/80 [10], dak il-lamtu jista’, b’żieda mal-ħidmiet msemmija fl-Artikolu 28(4) tar-Regolament (KEE) Nru 3665/87, jitħallat wkoll fl-istess post tal-ħażna ma’ lamti oħrajn li jaqgħu fi ħdan l-istess subtitolu tan-nomenklatura wżata għar-rifużjonijiet, li għandhom l-istess karatteristiċi tekniċi u li jwettqu l-kondizzjonijiet meħtieġa għall-għotja ta’ rifużjonijiet fuq l-esportazzjoni u li jitpoġġew taħt l-arranġamenti provduti mir-Regolament (KEE) Nru 3665/87 jew ir-Regolament (KEE) Nru 565/80."
2) L-Artikolu 16(1) huwa mibdul b’dan li ġej:
"1. L-Istati Membri kkonċernati għandhom jimponu fuq il-kwantitajiet li huma kkunsidrati li ġew disposti fis-suq intern, fi ħdan it-tifsir tat-tieni subparagrafu ta’ l-Artikolu 14(1), fil-każ tal-lamtu mhux ipproċessat jew kull prodott imnissel elenkat fl-Anness tar-Regolament tal-Kummissjoni (KE) Nru 1518/95 [*] ĠU L 147, tat-30.6.1995, p. 55. jew li jaqa’ fi ħdan l-iskop tar-Regolament tal-Kummissjoni (KE) Nru 1222/94 [**] ĠU L 136, tal-31.5.1994, p. 8., b’ammont ta’ rata fissa kkalkolata għal kull tunnellata metrika ta’ lamtu mhux ipproċessat u ugwali għat-tariffa tad-dwana komuni applikabbli skond it-tunnellata metrika ta’ lamtu taħt il-kodiċi NM 1108 13 00 matul is-sena tas-suq matul liema l-lamtu jew prodotti mnisslin kienu prodotti, miżjuda b’10 %."
3) Il-paragrafu 4 li ġej huwa miżjued ma’ l-Artikolu 17:
"4. Jekk, wara l-applikazzjoni tal-paragrafu 1a, ikun hemm waqfien tal-produzzjoni fil-fabbriki ta’ waħda jew iżjed mill-impriżi li jipproduċu l-lamtu li ġew magħqudin, għalhekk ikunu ta’ theddid serju għall-kontinwazzjoni tal-produzzjoni tal-patata għall-fabbrikant tal-lamtu fiż-żona li qabel kienet tipprovdi din l-impriża jew dawn l-impriżi:
- l-Istat Membru jista’ jidderiġi l-impriża li nagħqdet biex titrasferixxi lill-Istat Membru s-sub-kwota allokata inizjalment lill-impriża li jkollha l-fabbriki li waqfu l-produzzjoni minn dakinhar, u
- kull kwota ttrasferita skond l-ewwel daħla tista’ terġa’ tiddaħħal mill-Istat Membru ma’ xi impriża li tipproduċi l-lamtu li tintrabat li timmanifattura l-lamtu fiż-żona kkonċernata."
L-Artikolu 2
Dan ir-Regolament għandu jidħol fis-seħħ fit-tielet ġurnata wara li jiġi ppublikat fil-Ġurnal Uffiċjali tal-Komunitajiet Ewropej.
Dan għandu japplika mill-1 ta’ Lulju 1995.
Dan ir-Regolament għandu jkun obbligatorju fl-intier tiegħu u jkun applikabbli direttament fl-Istati Membri kollha.
Magħmul f’Brussel, fit-2 ta’ Frar 1996.